b'\n_START_ARTICLE_\nLudomir R\xc3\xb3\xc5\xbcycki\n_START_PARAGRAPH_\nLudomir R\xc3\xb3\xc5\xbcycki (18. syyskuuta 1883 Varsova \xe2\x80\x93 1. tammikuuta 1953 Katowice) oli puolalainen s\xc3\xa4velt\xc3\xa4j\xc3\xa4 ja kapellimestari. H\xc3\xa4n kuului Mieczys\xc5\x82aw Kar\xc5\x82owiczin, Karol Szymanowskin ja Grzegorz Fitelbergin kanssa Nuorena Puolana tunnettuun s\xc3\xa4velt\xc3\xa4jien ryhm\xc3\xa4\xc3\xa4n. _NEWLINE_R\xc3\xb3\xc5\xbcycki opiskeli pianonsoittoa ja s\xc3\xa4vellyst\xc3\xa4 Varsovan konservatoriossa, jossa h\xc3\xa4nen is\xc3\xa4ns\xc3\xa4 toimi professorina. H\xc3\xa4n valmistui erinomaisin arvosanoin ja t\xc3\xa4ydensi opintojaan Berliiniss\xc3\xa4 Engelbert Humperdinckin johdolla. H\xc3\xa4n aloitti uransa johtamalla oopperaa ja toimimalla Lviviss\xc3\xa4 pianonsoiton professorina._NEWLINE_R\xc3\xb3\xc5\xbcyckin teos Pan Twardowski oli ensimm\xc3\xa4inen suurimuotoinen puolalainen baletti, joka esitettiin Puolan ulkopuolella. Sen lis\xc3\xa4ksi, ett\xc3\xa4 teos esitettiin yli 800 kertaa Varsovassa, n\xc3\xa4yt\xc3\xb6ksi\xc3\xa4 j\xc3\xa4rjestettiin my\xc3\xb6s K\xc3\xb6\xc3\xb6penhaminassa, Prahassa, Brnossa, Zagrebissa, Belgradissa ja Wieniss\xc3\xa4. R\xc3\xb3\xc5\xbcyckin muihin teoksiin lukeutuu Jerzy \xc5\xbbu\xc5\x82awskin librettoon s\xc3\xa4velletty ooppera Eros i Psyche, joka kantaesitettiin Wroc\xc5\x82awissa vuonna 1917.'